
న్యూఢిల్లీ : అమెరికా అధ్యక్షుడు డొనాల్డ్ ట్రంప్ మరోసారి వివాదాస్పద ట్వీట్ చేశారు. ప్రపంచ ఉష్ణోగ్రతల పెరుగుదల సిద్ధాంతాన్ని ఎగతాళి చేశారు. భూ మండలంపై వేడి పెరుగుతుండటం వల్ల ఉపయోగమేనని పేర్కొన్నారు. అమెరికాలోని తూర్పు తీరంలో తీవ్రమైన చలి గాలులతో ప్రజలు ఇబ్బందులు పడుతున్నవేళ ఆయన ఓ ట్వీట్లో మీకు పెరుగుతున్న ప్రపంచ ఉష్ణోగ్రతల వల్ల ఉపశమనం కలుగుతుందని తెలిపారు. అమెరికా తూర్పు తీరంలోని మిన్నెసోట జలపాతం గడ్డకట్టుకుపోయింది. ఇటువంటి పరిస్థితుల్లో ఆయన చేసిన ట్వీట్ ఏమిటంటే...‘‘తూర్పులో, అత్యంత చల్లని నూతన సంవత్సరం రికార్డ్ అవవచ్చు. ఆ మంచి ప్రాచీన గ్లోబల్ వార్మింగ్ నుంచి కాపాడుకోవడానికి మన దేశం ట్రిలియన్ల డాలర్లను ఖర్చుపెడుతోంది, మిగతా దేశాలు అలా చేయడం లేదు, ఆ గ్లోబల్ వార్మింగ్ను మనం కొంచెం ఉపయోగించుకునే అవకాశం ఉండవచ్చు. ముసుగేసుకోండి’’ అని పేర్కొన్నారు. గ్రీన్ హౌస్ వాయువులను విడుదల చేస్తున్న దేశాల్లో ప్రపంచంలో రెండో స్థానం అమెరికాదే. ప్రపంచ ఉష్ణోగ్రతలు పెరగడానికి కారణమవుతున్న ప్రధాన దేశాల్లో అమెరికా ఒకటి.

newdhilly : america adhyakshudu donald trump marosari vivaadaaspada tweet chesaru. prapancha ushnogratala perugudala siddhaantaanni egataali chesaru. bhoo mandalampai vedi perugutundatam valla upayogamenani perkonnaru. americaloni thoorpu teeramlo teevramaina chali gaalulatho prajalu ibbandulu padutunnavela aayana oo tweetlo meeku perugutunna prapancha ushnogratala valla upasamanam kalugutundani telipaaru. america thoorpu teeramloni minnesota jalapaatam gaddakattukupoyindi. ituvanti paristhitullo aayana chesina tweet emitante...‘‘thoorpulo, atyanta challani noothana samvatsaram recard avavachu. aa manchi praacheena global warming nunchi kapadukovadaniki mana desham trillianla daalarlanu kharchupedutondi, migata deshaalu alaa cheyadam ledu, aa global vaarmingnu manam konchem upayoginchukune avakaasam undavacchu. musugesukondi’’ ani perkonnaru. green hous vaayuvulanu vidudala chestunna deshaallo prapanchamlo rendo sthaanam americade. prapancha ushnogratalu peragadaaniki kaaranamavutunna pradhaana deshaallo america okati.